มีอะไรกับแฟน วันที่ 6 ตอนบ่าย2 2ครั้งปล่อยในค่ะ และกินยาคุมฉุกเฉิน เม็ดแรกตอนบ่าย3 และกินยาคุมแบบปกติ วันนี้วันแรกด้วย และอีก24ชม. กินยาคุมฉุกเฉินเม็ดที่2 (ปกติเม็ดที่2ต้องกิน หลังจาก 12ชม. ลืมT_T) 14วันแล้ว ประจำเดือนยังไม่มาเลย กินยาสตรีฟลอร่าหมดไป2ขวดแล้ว ก็ยังไม่มา ซื้อที่ตรวจครรภ์มาตรวจตอนเช้า หลังจากวันที่มีอะไรกันไป 9 วัน ผลขึ้น 1 ขีด ประจำเดือนก็ยังไม่มา ทำไงดีค่ะ ต้องซื้อที่ตรวจครรภ์มาตรวจใหม่อีกครั้งไหมค่ะ เพราะตอนนี้ผ่านมา 14วันแล้ว ทำไงดีค่ะคุุณ T_T ปกติเปนคนประจำเดือนมาไม่ปกติ 5-6เดือนถึงจะมา หรือบางครั้งต้องทานยาสตรีก่อนจึงจะมา
สวัสดีค่ะ การทานยาคุมฉุกเฉินเม็ดที่ 2 ล่าช้ากว่ากำหนดไป 12 ชั่วโมง คือทานห่างจากเม็ดแรกไป 24 ชั่วโมงดังกล่าว อาจทำให้ประสิทธิภาพในการป้องกันการตั้งครรภ์ของยาคุมฉุกเฉินลดลงได้อย่างไรก็ตาม หากได้เริ่มทานยาคุมกำเนิดแบบ 21 หรือ 28 เม็ดไปในวันที่ 6 มิ.ย.ด้วยแล้ว ประจำเดือนย่อมจะยังไม่มา (แม้จะทานยาสตรีก็ตาม) จนกว่าจะทานยาครบ 21 เม็ด ซึ่งคือในวันที่ 26 มิ.ย. หลังจากนั้น 2-3 วัน ประจำเดือนจึงจะมา ซึ่งน่าจะมาในช่วงวันที่ 28-29 มิ.ย.ค่ะดังนั้นหากยังทานยาคุมกำเนิดอยู่ ควรรอให้ถึงวันที่ 29-30 มิ.ย. ก่อนค่ะ หากประจำเดือนไม่มา จึงค่อยตรวจหาการตั้งครรภ์ดูค่ะ การตรวจหาการตั้งครรภ์หลังจากมีเพศสัมพันธ์ไปเพียง 9 วัน ย่อมจะตรวจไม่พบค่ะสำหรับอาการที่ประจำเดือนนานๆ มาสักครั้งนั้น อาจเกิดได้จาก1.มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก หรือ polycystic ovary syndrome(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป เป็นต้น นอกจากนี้ อาจเกิดจาก2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นดังนั้นหากถึงวันที่ 30 มิ.ย. แล้วประจำเดือนยังไม่มา ควรตรวจหาการตั้งครรภ์ หากตรวจไม่พบ แต่ประจำเดือนยังคงไม่มา ควรไปพบแพทย์เพื่อหาสาเหตุต่างๆ ดังที่กล่าวไปค่ะ